CELEX: 32004R1095
Language: hu
Date: 2004-06-10 00:00:00
Title: A Bizottság 1095/2004/EK rendelete (2004. június 10.) a jó minőségű friss, mélyhűtött, illetve fagyasztott marha- és borjúhúsokra vonatkozó behozatali engedélyek kiadásáról

11.6.2004   
            
            
               HU
            
            
               Az Európai Unió Hivatalos Lapja
            
            
               L 209/14
            
         
      A BIZOTTSÁG 1095/2004/EK RENDELETE
   
   (2004. június 10.)
   a jó minőségű friss, mélyhűtött, illetve fagyasztott marha- és borjúhúsokra vonatkozó behozatali engedélyek kiadásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre (1) és különösen annak 33. cikke (12) bekezdésére,
   tekintettel a jó minőségű friss, mélyhűtött, illetve fagyasztott marha- és borjúhúsokra és a fagyasztott bölényhúsra megállapított vámkontingensek megnyitásáról és működtetéséről szóló, 1997. május 27-én kelti 936/97/EK bizottsági rendeletre (2),
   mivel:
   
               (1)
            
            
               A 936/97/EK rendelet 4. és 5. cikke meghatározza a 2. cikk f) pontjában megnevezett húsokra vonatkozó behozatali engedélyek igénylésére és kiadására vonatkozó szabályokat.
            
         
               (2)
            
            
               A 936/97/EK rendelet 2. cikkének f) pontja az Amerikai Egyesült Államokból és Kanadából származó és érkező, speciális feltételek mellett importálható jó minőségű, friss, mélyhűtött, illetve fagyasztott marha- és borjúhús mennyiségét a 2004. június 1-jétőljúnius 5-ig terjedő időszak vonatkozásában 11 500 tonnában állapította meg.
            
         
               (3)
            
            
               Szükségesnek mutatkozik emlékeztetni arra, hogy a jelen rendeletben meghatározott engedélyek érvényességük teljes időtartama alatt csak annyiban használhatók fel, amennyiben azt a hatályos állat-egészségügyi szabályozás lehetővé teszi,
            
         A KÖVETKEZŐ ELFOGADTA EZT A RENDELETET HOZTA:
   1. cikk
   1.   Minden, a 936/97/EK rendelet 2. cikkének f) pontja szerinti jó minőségű, friss, mélyhűtött, illetve fagyasztott marha- és borjúhúsokra vonatkozóan 2004. május 1. és 5. között beadott behozatali engedély iránti kérelem teljes egészében elfogadásra kerül.
   2.   Az engedély iránti kérelmek a 936/97/EK rendelet 5. cikkének értelmében, 2004. július hónapjának első öt napja folyamán nyújthatók be, 958,333 t-ra.
   2. cikk
   Ez a rendelet 2004. június 11-én lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. június 10-én.
      
         
            a Bizottság részéről
         
         J. M. SILVA RODRÍGUEZ
         
         
            mezőgazdasági főigazgató
         
      
   
   
      (1)  HL L 160., 1999.6.26., 21. o. A legutóbb az 1782/2003/EK rendelettel (HL L 270., 2003.10.21., 1. o.) módosított rendelet.
   
      (2)  HL L 137., 1997.5.28., 21. o. A legutóbb az 649/2003/EK rendelettel (HL L 95., 2003.4.11., 13. o.) módosított rendelet.